ఎలక్ట్రానిక్ డేటా సిస్టమ్స్
అంతర్జాతీయ వ్యాపార మరియు సాంకేతిక సేవల కంపెనీ HP ఎంటర్‌ప్రైజ్ సర్వీసెస్‌ ను గతంలో ఎలక్ట్రానిక్ డేటా సిస్టమ్స్ (EDS)గా పిలిచేవారు, దీని ప్రధాన కార్యాలయం టెక్సాస్‌లోని ప్లేనోలో ఉంది, అవుట్‌సోర్సింగ్ వ్యాపారం కోసం 1962లో H. రాస్ పెరోట్ దీనిని ప్రారంభించారు. 1984లో జనరల్ మోటార్స్ ఈ కంపెనీని కొనుగోలు చేసింది, అయితే 1996లో ఇది మళ్లీ ఒక స్వతంత్ర సంస్థగా అవతరించడంతోపాటు EDSకు జనరల్ మోటార్స్ ఒక సేవాగ్రహీతగా మారింది.
2008 మే 13న $13.9 బిలియన్లతో ఎలక్ట్రానిక్ డేటా సిస్టమ్స్‌ను కొనుగోలు చేసేందుకు తాము ఒక ఒప్పందం కుదుర్చుకున్నట్లు Hewlett-Packard Co. ప్రకటించింది. ఈ ఒప్పందం 2008 ఆగస్టు 26న ఖరారైంది. దీంతో EDS ఒక HP వ్యాపార విభాగంగా మారింది, దీని పేరును "EDS, an HP company"గా మార్చారు. ఆ తరువాత కూడా రొనాల్డ్ A. రిటెన్‌మెయెర్ యాజమాన్యంలో కొనసాగారు, పదవీ విరమణ వరకు ఆన్ లివర్‌మోర్‌కు ఆయన నివేదించారు.
2009 సెప్టెంబరు 23 నుంచి, HP ఎంటర్‌ప్రైజ్ సర్వీసెస్‌ గా EDS మార్కెట్ కార్యకలాపాలు మొదలుపెట్టింది, EDS కొనుగోలును HP ప్రకటించిన ఒక ఏడాది తరువాత ఈ పేరు మార్పు తెరపైకి వచ్చింది, HPలోకి EDS విలీనంలో ఇది ఒక కీలకమైన మైలురాయిగా నిలిచింది.
2008నాటికి, 64 దేశాల్లో EDSలో 139,000 మంది ఉద్యోగులు పనిచేస్తున్నారు, అమెరికా సంయుక్త రాష్ట్రాలు, భారతదేశం మరియు UKలో దీనిలో ఎక్కువ మంది ఉద్యోగులు ఉన్నారు. ఫార్చూన్ 500 జాబితాలో 2000 మంది సేవాగ్రహీతలతో ఇది అతిపెద్ద సేవా కంపెనీల్లో ఒకటిగా ఉంది.
2006లో, EDS తన యొక్క మేనేజ్‌మెంట్ కన్సల్టింగ్ అనుబంధ కంపెనీ A.T. కీర్నేను ఒక యాజమాన్య కొనుగోలులో విక్రయించింది, అయితే ఐదు అనుబంధ కంపెనీల్లో తన వాటాలను నిలుపుకుంది:
మే 2008లో, HP మరియు EDS రెండు కంపెనీలు తాము ఒక నిశ్చయాత్మక ఒప్పందంపై సంతకం చేసినట్లు ప్రకటించాయి, ఈ ఒప్పందం కింద HP ప్రతి వాటాకు $25.00 చెల్లించి EDSను కొనుగోలు చేసింది, దీని ప్రకారం EDS మొత్తం విలువ సుమారుగా $13.9 బిలియన్లు ఉంది. ఈ లావాదేవీల నిబంధనలను HP మరియు EDS బోర్డు డైరెక్టర్లు ఏకగ్రీవంగా ఆమోదించారు. ఈ లావాదేవీలు 2008 ఆగస్టు 26న ముగిశాయి. 2007 ఆర్థిక సంవత్సరం చివరి నాటికి కంపెనీ యొక్క ఉమ్మడి సేవల వ్యాపారాల్లో వార్షిక ఆదాయం $38 బిలియన్ల వద్ద ఉండగా, ఉద్యోగుల సంఖ్య 210,000 వద్ద ఉంది, అంతేకాకుండా 80పైగా కార్యకలాపాలు నిర్వహించబడుతున్నాయి.
నవంబరు 2007లో, U.S. రాష్ట్ర ప్రభుత్వాలకు సాఫ్ట్‌వేర్ మరియు సేవలు అందించే ప్రధాన సంస్థల్లో ఒకటైన సోబెర్ కార్పొరేషన్‌లో ప్రధాన వాటాదారు Accel-KKRతోపాటు, సుమారుగా 93 శాతం వాటా కొనుగోలు చేసేందుకు తాము అంగీకరించినట్లు EDS ప్రకటించింది, $420 మిలియన్ల డబ్బు చెల్లించి ఈ కొనుగోలు జరపాలని నిర్ణయించినట్లు వెల్లడించింది. EDS రాష్ట్ర మరియు స్థానిక ఆరోగ్యసంరక్షణేతర గ్రూపుల్లో విలీనమైన తరువాత సోబెర్ పేరు సోబెర్ గవర్నమెంట్ సొల్యూషన్స్‌గా మారింది. జనవరి 2009లో దీని పేరును EDS, an HP companyగా మార్చారు.
మార్చి 2007లో, భారతదేశంలోని బెంగళూరు నగరానికి చెందిన ఒక టెస్టింగ్ కంపెనీ RelQ Ltdను EDS కొనుగోలు చేసింది.
జూన్ 2006లో, భారతదేశంలోని బెంగళూరు కేంద్రంగా పనిచేస్తున్న ఒక ప్రధాన అప్లికేషన్స్ మరియు బిజినెస్ ప్రాసెస్ అవుట్‌సోర్సింగ్ (BPO) సర్వీసెస్ కంపెనీ అయిన MphasiSలో EDS ఒక ప్రధాన వాటాను కొనుగోలు చేసింది.
ఏప్రిల్ 2008లో, U.K.కు చెందిన ఇన్ఫర్మేషన్ అస్యూరెన్స్ మరియు మేనేజ్డ్ సెక్యూరిటీ సర్వీసెస్ అందించే విస్టోర్మ్ హోల్డింగ్స్ లిమిటెడ్‌ను EDS కొనుగోలు చేసింది, ఈ కొనుగోలుతో ఇది ఐరోపా‌లో అతిపెద్ద ఇన్ఫర్మేషన్ అస్యూరెన్స్ అండ్ మేనేజ్డ్ సెక్యూరిటీ సర్వీసెస్ సంస్థల్లో ఒకటిగా గుర్తింపు పొందింది.
సెప్టెంబరు 2009లో, లెక్రోయిక్స్ సిస్టమ్స్‌ను HP కొనుగోలు చేసింది, సంస్థ లోపల మరియు సేవాగ్రహీతల సెక్యూరిటీ అవసరాలకు రెండింటికి ఉపయోగపడే విధంగా దానిని EDSలో విలీనం చేసింది.
2006లో కంపెనీకి అమెరికా ఖండాల నుంచి (కెనడా, లాటిన్ అమెరికా, మరియు అమెరికా సంయుక్త రాష్ట్రాలు) $9.6 బిలియన్ల ఆదాయం; ఐరోపా, మధ్యప్రాచ్య, మరియు ఆఫ్రికా ప్రాంతాల నుంచి $6.4 బిలియన్లు; ఆసియా-ఫసిఫిక్ ప్రాంతం నుంచి $1.5 ఆదాయం వచ్చింది: సేవల ఆధారిత ఆదాయాన్ని చూస్తే: మౌలిక సదుపాయాల కల్పన ద్వారా $12 బిలియన్లు, అప్లికేషన్స్ సాఫ్ట్‌వేర్ ద్వారా $5.9 బిలియన్లు, బిజినెస్ ప్రాసెస్ అవుట్‌సోర్సింగ్ ద్వారా $3 బిలియన్లు, ఇతర మార్గాల్లో $421 బిలియన్ల ఆదాయం లభించింది.
EDS ఇటీవల SAP కన్సల్టింగ్ ప్రాక్టీస్‌ను విస్తరిస్తున్నట్లు ప్రకటించింది. సేవాగ్రహీత భాగస్వామ్య శిక్షణ మరియు సాంకేతిక పద్ధతుల కోసం SAPతో చేతులు కలిపింది, దీని వలన సంస్థ యొక్క కన్సల్టింగ్ వ్యాపారంలో దీర్ఘకాలిక వృద్ధి సాధ్యపడుతుందని భావిస్తున్నారు, EDS తన యొక్క SAP సామర్థ్యాలను మరింత విస్తరించాలని నిర్ణయించింది, 2008 ప్రారంభానికి మార్కెట్‌లోకి పూర్తిస్థాయి SAP కన్సల్టింగ్ మరియు స్టిస్టమ్స్ ఇంటిగ్రేషన్ సేవలను అందుబాటులోకి తీసుకురానుంది. అంతేకాకుండా EDS మార్కెట్‌లో వ్యాప్తి మరియు విలువ ఆధారిత ఖాతాదారు సేవలను అందించేందుకు SAP యొక్క అంతర్జాతీయ భాగస్వామి మరియు ఎకోసిస్టమ్ గ్రూపుతో కలిసి పనిచేయనుంది.
EDS కార్యకలాపాలు 48 దేశాల్లో సాగుతున్నాయి, అమెరికా సంయుక్త రాష్ట్రాల్లోని డల్లాస్-ఫోర్ట్ వర్త్; డెట్రాయిట్; డెస్ మోయ్నెస్ మరియు క్లారియాన్, ఐయోవా; సాల్ట్ లేక్ సిటీ; ఇండియానాపోలీస్; వించెస్టెర్, కెంటుకీ; తుల్సా, ఓక్లహోమా; బోయిస్, ఇడాహో; మరియు ఉత్తర వర్జీనియా మహానగర ప్రాంతాల్లో దీని కేంద్రాలు ఉన్నాయి. ఇతర ప్రధాన కేంద్రాలు అర్జెంటీనా, ఇండియా, బ్రెజిల్, మెక్సికో, కెనడా, ఈజిప్టు, జర్మనీ, యునైటెడ్ కింగ్‌డమ్, ఆస్ట్రేలియా, న్యూజీలాండ్, హంగేరీ, స్పెయిన్, ఇజ్రాయెల్, దక్షిణాఫ్రికా మరియు ఇటలీ దేశాల్లో ఉన్నాయి.
EDS యొక్క ప్లేనో, టెక్సాస్ క్యాంపస్ డల్లాస్ ప్రధాన పట్టణ ప్రాంతానికి ఉత్తరంగా 20 మైళ్లు (30 కిలోమీటర్లు) దూరంలో ఉంది ( ). ఈ క్యాంపస్ 3,521,000 చదరపు అడుగుల (327,000 m²) కార్యాలయం ఉండగా, డేటా సెంటర్ 270 ఎకరాల (1.1 km²) విస్తీర్ణంలో ఉంది. EDS నిర్మించిన 2,665 ఎకరాల (11 km²) లెగసీ ఇన్ ప్లేనో నడిబొడ్డున ఇది ఉంది.
PGA టూర్ యొక్క EDS బైరోన్ నెల్సన్ ఛాంపియన్‌షిప్‌కు 2003 నుంచి 2008 వరకు EDS టైటిల్ స్పాన్సర్‌గా ఉంది, ఈ ఛాంపియన్‌షిప్ టెక్సాస్‌లోని ఇర్వింగ్ సమీపంలో జరుగుతుంది. 2009లో, ఇది HP బైరోన్ నెల్సన్ ఛాంపియన్‌షిప్‌గా మారింది. టెక్సాస్‌లోని డల్లాస్ నగరంలో ఉన్న యువత మరియు కుటుంబ సేవా కేంద్రాలకు ప్రతి ఏడాది ఈ టోర్నమెంట్ ద్వారా $6 మిలియన్ డాలర్ల నిధులు సమకూరుతున్నాయి.
నోబెల్ ప్రైజ్ సిరీస్‌కు అంతర్జాతీయ స్పాన్సర్ అయ్యేందుకు నోబెల్ మీడియాతో 2007లో EDS ఒక స్పాన్సర్‌షిప్ అగ్రిమెంట్‌పై సంతకం చేసింది, అంతేకాకుండా నోబెల్ వెబ్‌కు అంతర్జాతీయ సాంకేతిక సేవల భాగస్వామిగా ఉండేందుకు కూడా కంపెనీ ఒప్పందం కుదుర్చుకుంది. ఈ మూడేళ్ల ఒప్పందం పరిధిలో EDS తన యొక్క సాంకేతిక నైపుణ్యాన్ని నోబెల్ ప్రైజ్ సిరీస్‌కు మరియు సంస్థ యొక్క వెబ్ సాంకేతిక పరిజ్ఞానాలకు ప్రయోజనకరంగా ఉండేటట్లు చూస్తుంది, దీనిలో భాగంగా నోబెల్ యొక్క అవార్డ్ విన్నింగ్ వెబ్‌సైట్ nobelprize.org కోసం కంటెంట్ అభివృద్ధి చేస్తుంది.
EDS మౌలిక సదుపాయాలు, అప్లికేషన్లు (అనువర్తనాలు), బిజినెస్ ప్రాసెస్ అవుట్‌సోర్సింగ్ అనే మూడు సేవా విభాగాల్లో కార్యకలాపాలు నిర్వహిస్తుంది. మౌలిక సదుపాయాల సేవల పరిధిలో ఒక సేవాగ్రహీత కంప్యూటర్ మరియు కమ్యూనికేషన్‌ల యొక్క పూర్తి మౌలిక సదుపాయాలు లేదా వాటికి సంబంధించిన కొంత భాగాన్ని EDS నిర్వహిస్తుంది, నెట్‌వర్క్‌లు, మెయిన్‌ఫ్రేమ్‌లు, మిడ్‌రేంజ్ మరియు వెబ్ సర్వర్‌లు, డెస్క్‌టాప్‌లు మరియు ల్యాప్‌టాప్‌లు మరియు ప్రింటర్లకు సంబంధించిన నిర్వహణా కార్యకలాపాలు వీటిలో భాగంగా ఉంటాయి. సేవాగ్రహీతలకు అప్లికేషన్ల సాఫ్ట్‌వేర్ అభివృద్ధి, సమగ్రపరచడం మరియు/లేదా నిర్వహణ తదితర కార్యకలాపాలు అప్లికేషన్ సేవల్లో భాగంగా ఉంటాయి. సేవాగ్రహీత కోసం ఒక వ్యాపార ప్రక్రియను నిర్వహించడం, అంటే పేరోల్, కాల్ సెంటర్లు, బీమా క్లయిమ్‌ల సంవిధానం తదితరాలు, బిజినెస్ ప్రాసెస్ అవుట్‌సోర్సింగ్‌లో భాగంగా ఉంటాయి.
అంతర్జాతీయ భాగస్వామ్య కార్యక్రమం ద్వారా EDS ఇతర కంపెనీలతో కలిసి అనేక వ్యాపార భాగస్వామ్యాలు ఏర్పాటు చేసింది. కంపెనీకి మూడు రకాల భాగాస్వామ్యాలు ఉన్నాయి: అవి "క్రియాశీల భాగస్వామ్యాలు", "సేవా భాగస్వామ్యాలు", మరియు "సాంకేతిక భాగస్వామ్యాలు" .
EDS క్రియాశీల భాగస్వామ్యంలో వివిధ రకాల ప్రాజెక్టులపై పనిచేసింది, ముఖ్యంగా దీని యొక్క క్రియాశీల సంస్థ నిర్మాణం, EDS రాబోయే తరం అంతర్జాతీయ సరఫరా వ్యవస్థపై ఈ భాగాస్వామ్యాలను ఉపయోగించుకుంది, EDS ఇది చవకైన నిర్వహణ మరియు వ్యాపార మార్పుకు మెరుగైన యోగ్యతను అందిస్తుందని భావిస్తుంది. EDS క్రియాశీల భాగస్వామ్యంలో Cisco Systems, EMC Corporation, Microsoft, Oracle Corporation, SAP, Sun Microsystems, Symantec మరియు Xerox తదితర కంపెనీలు భాగంగా ఉన్నాయి.
EDS స్థాయి ఒక కంపెనీ నుంచి సేవలు అవసరమైన భారీ కంపెనీలు మరియు ప్రభుత్వాలు ఎక్కువగా EDS యొక్క సేవాగ్రహీతల్లో భాగంగా ఉన్నాయి. రోల్స్-రాయస్ plc, జనరల్ మోటార్స్, బ్యాంక్ ఆఫ్ అమెరికా, ఆర్కాండర్, క్రాఫ్ట్, అమెరికా సంయుక్త రాష్ట్రాల నావికా దళం, UK రక్షణ మంత్రిత్వ శాఖ మరియు రాయల్ డచ్ షెల్ తదితరాలు EDS యొక్క అతిపెద్ద సేవాగ్రహీతలుగా ఉన్నాయి.
EDS 1996లో నేషనల్ హెరిటేజ్ ఇన్స్యూరెన్స్ కంపెనీని ఏర్పాటు చేసింది. గతంలో హెల్త్ కేర్ ఫైనాన్సింగ్ అడ్మినిస్ట్రేషన్ (HCFA)గా తెలిసిన సెంటర్స్ ఫర్ మెడికేర్ అండ్ మెడికాయిడ్ సర్వీసెస్ (CMS) తరపున మెడికేర్ పార్ట్ B సేవలను నిర్వహించేందుకు ఈ అనుబంధ సంస్థను ఏర్పాటు చేయడం జరిగింది. USలోని అనేక రాష్ట్రాల్లో కాల్ సెంటర్, ఫిర్యాదుల సంవిధానం, చెల్లింపులు, మోసాల దర్యాప్తు, వైద్యుల నమోదు తదితర సేవలను NHIC నిర్వహిస్తుంది.
EDS యొక్క మరో అతిపెద్ద సేవాగ్రహీత అమెరికా సంయుక్త రాష్ట్రాల నావికా దళం. 2000లో, నావికా దళం మరియు మెరైన్ కార్ప్స్‌ల మధ్య ఇంట్రానెట్ అనుసంధానాన్ని సృష్టించేందుకు US$9 బిలియన్ల కాంట్రాక్టు కంపెనీకి లభించింది, 2006లో ఈ కాంట్రాక్టు ముగియాల్సి ఉండగా, 2006 మార్చి 24న దీనిని 2010కి పొడిగించారు, ఈ కాంట్రాక్టు విలువ మరో $3 బిలియన్ల మేర పెరిగింది. దీనిని నేవీ మెరైన్ కార్ప్స్ ఇంట్రానెట్ లేదా NMCIగా గుర్తిస్తారు. 2004లో EDS యొక్క ఆదాయంలో NMCI 4% విలువ కలిగివుంది. NMCI ప్రపంచంలో అతిపెద్ద ప్రైవేట్ నెట్‌వర్క్‌గా గుర్తించబడుతుంది, దీనిలో సుమారుగా 400,000 "సీట్లు" ఉంటాయి. దీనికి సంబంధించిన నెట్‌వర్క్, డెస్క్‌టాప్‌లు, ల్యాప్‌టాప్‌లు, సర్వర్లు, టెలిఫోన్‌లు, వీడియో-కాన్ఫరెన్సింగ్, శాటిలైట్ ట్రాన్సీవర్లు మరియు ఇంట్రానెట్ యొక్క మొత్తం నిర్వహణను EDS సమకూరుస్తుంది.
NMCI మాదిరి సేవలు తరువాత, EDS మార్చి 2005లో UK రక్షణ మంత్రిత్వ శాఖ నుంచి US$4 బిలియన్ల విలువైన కాంట్రాక్టు పొందింది దీనిలో EDS ఈ శాఖకు చెందిన ఇప్పటికే ఉన్న అసంఖ్యాక సమాచార వ్యవస్థలను కలిపి ఒక రాబోయే తరం మౌలిక సదుపాయంగా మార్చనుంది ... ఈ నెట్‌వర్క్ ప్రధాన కార్యకార్యాలయాలు మరియు యుద్ధరంగ మద్దతు మరియు ముందు వరుస మధ్య నిరంతర సంకర్షణను అందజేస్తుంది, దీనిలో 150,000 డెస్క్‌టాప్ టెర్మినళ్లు మరియు సుమారుగా 2000 ప్రదేశాల్లోని 340,000 మంది యూజర్లను అనుసంధానం చేస్తారు ..."
ఫిబ్రవరి 2008లో EDS సింగపూర్‌కు చెందిన ఇన్ఫోకామ్ డెవెలప్‌మెంట్ అథారిటీతో ఆసియాలో అతిపెద్ద IT ప్రాజెక్టుల్లో ఒకదాని కోసం US$1.3 బిలియన్ల కాంట్రాక్టుపై సంతకం చేసింది. 2010 ఆర్థిక సంవత్సరం చివరినాటికి ప్రభుత్వ రంగంలో ఒక ప్రామాణిక డెస్క్‌టాప్, నెట్‌వర్క్ మరియు సందేశ ప్రసార/భాగస్వామ్య వాతావరణాన్ని సాధించేందుకు ఈ ఒప్పందం సింగపూర్ ప్రభుత్వానికి ఉపయోగకరంగా ఉంటుంది.
అక్టోబరు 2008లో, U.S. డిఫెన్స్ ఇన్ఫర్మేషన్ సిస్టమ్స్ ఏజెన్సీ (DISA) EDSతో US$111 మిలియన్ల ఒప్పందంపై సంతకం చేసింది. ఈ ఒప్పందం పరిధిలో EDS: ప్రపంచవ్యాప్త భద్రతా సమీక్షలు నిర్వహించడంతోపాటు, ధ్రువీకరణ మరియు ప్రాతినిధ్య మద్దతు ఇవ్వడం, అమెరికా సంయుక్త రాష్ట్రాల రక్షణ శాఖ భద్రతా విధానాల స్వతంత్ర మదింపు అందజేయడం, DOD నిర్వహణ వ్యవస్థలు, అనువర్తనాలు, డేటాబేస్‌లు మరియు నెట్‌వర్క్‌లపై భద్రతా అంచనాలను నిర్వహించడం చేస్తుంది. DISA I-అస్యూర్ అండ్ ఎంకోర్ కాంట్రాక్టు వెహికల్స్ ద్వారా విస్తృతమైన మౌలిక సదుపాయ సేవలు, హార్డ్‌వేర్ మరియు సాఫ్ట్‌వేర్‌లను DISAకు అందించడంలో DOD మరియు EDS మధ్య 13 ఏళ్ల అనుబంధం ఉంది.
ఇరాన్ షా పతనానికి కొంతకాలం ముందు ఇరానియన్ సోషల్ సెక్యూరిటీ ఇన్ఫర్మేషన్ సిస్టమ్‌ను అభివృద్ధి చేసిన IT కంపెనీగా EDS చారిత్రక ప్రాధాన్యత కలిగివుంది. 1979లో ఇరాన్‌లో షా పాలన పతనం సందర్భంగా, అనేక మంది EDS ఉద్యోగులను ఇరాన్ తాత్కాలిక ప్రభుత్వం నిర్బంధించింది, ఈ ఉద్యోగులను ఇరాన్ నుంచి బయటకు తీసుకొచ్చేందుకు H.రాస్ పెరోట్ అసాధారణ రహస్య చర్యలు చేపట్టారు. ఈ సంఘటలు కెన్ ఫోలెట్ యొక్క "ఆన్ వింగ్స్ ఆఫ్ ఈగిల్స్" పుస్తకంలో చెప్పబడ్డాయి.